《山路梅花》
宋代·冯山

传闻山下数株梅，不免车帷暂一开。
试向林梢亲手折，早知春意逼人来。
何妨归路参差见，更遣东风次第吹。
莫作寻常花蕊看，江南音信隔年回。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。